నవంబరులో 31 శాతం వృద్ధిన్యూఢిల్లీ : దేశ వాణిజ్య ఎగుమతులు నవంబరు నెలలో 30.55 శాతం పెరిగి 2,619 కోట్ల డాలర్లకు (రూ.1.70 లక్షల కోట్లు) చేరాయి. ఆభరణాలు, వజ్రాలు, ఇంజనీరింగ్ వస్తువుల ఎగుమతి జోరందుకోవడంతో అక్టోబరులో నమోదైన తిరోగమనానికి ఎగుమతుల రంగం తెరదించింది. అంతకు ముందు వరుసగా కొన్ని నెలలుగా మంచి జోరును ప్రదర్శిస్తూ సెప్టెంబరులో ఆరు నెలల గరిష్ఠ స్థాయికి దూసుకుపోయిన ఈ రంగం అక్టోబరులో 1.12 శాతం క్షీణతను నమోదు చేసింది. కాగా నవంబరు నెలలో దిగుమతులు 19.61 శాతం పెరిగి 4 వేల కోట్ల డాలర్లకు (రూ.2.60 లక్షల కోట్లు) చేరాయి. వాణిజ్య లోటు 1,382 కోట్ల డాలర్లుగా (రూ.89,830 కోట్లు) నమోదైంది. ఆయిల్ దిగుమతులు 39.14 శాతం, నాన్ ఆయిల్ దిగుమతులు 14.57 శాతం పెరిగాయి. ఈ ఆర్థిక సంవత్సరం ఏప్రిల్-నవంబరు  మధ్య కాలంలో మొత్తం ఎగుమతులు 12.01 శాతం పెరిగి 19,648 కోట్ల డాలర్లకు (రూ.12.65 లక్షల కోట్లు) చేరగా దిగుమతులు 21.85 శాతం పెరిగి 29,645 కోట్ల డాలర్లకు (రూ.19.26 లక్షల కోట్లు) చేరాయి. ఎనిమిది నెలల వాణిజ్య లోటు 10 వేల కోట్ల డాలర్లకు (రూ.6.5 లక్షల కోట్లు) చేరింది. 30 ప్రధాన వాణిజ్య ఉత్పత్తుల్లో 24 పాజిటివ్ జోడ్లో ఉన్నాయి. ఇంజనీరింగ్, పెట్రోలియం ఉత్పత్తులు, ఆభరణాలు, వజ్రాలు, ఆర్గానిక్, ఇనార్గానిక్ రసాయనాలు, సముద్ర ఉత్పత్తులు, ఫార్మా విభాగాలు ఎగుమతుల వృద్ధికి ప్రధానంగా దోహదపడ్డాయి. బంగారం దిగుమతుల్లో 26 శాతం క్షీణతనవంబరు నెలలో బంగారం దిగుమతులు 25.96 శాతం క్షీణించి 326 కోట్ల డాలర్లకు (రూ.21,190 కోట్లు) చేరాయి.సేవల ఎగుమతుల్లో 8 శాతం వృద్ధిరిజర్వుబ్యాంక్ విడుదల చేసిన గణాంకాల ప్రకారం సేవల రంగం ఎగుమతులు అక్టోబరు నెలలో 8 శాతం పెరిగి 1415 కోట్ల డాలర్లకు (రూ.91,975 కోట్లు) చేరాయి. సేవల రంగం దిగుమతులు కూడా 13.3 శాతం పెరిగి 870 కోట్ల డాలర్లుగా (రూ.56,550 కోట్లు) నమోదయ్యాయి. దీంతో ఆర్థిక సంవత్సరం ఏడు నెలల కాలంలో (ఏప్రిల్-అక్టోబరు) సేవల ఎగుమతులు 9448 కోట్ల డాలర్లకు (రూ.6.14 లక్షల కోట్లు) చేరగా దిగుమతులు 5544 కోట్ల డాలర్లకు (రూ.3.60 లక్షల కోట్లు) చేరాయి. భారత జిడిపిలో సేవల రంగం వాటా 55 శాతం ఉంది.విదేశీ రికవరీతోనే వృద్ధి నవంబరులో చైనా, దక్షిణ కొరియా, తైవాన్, సింగపూర్ దేశాలు ఎగుమతుల్లో సానుకూల వృద్ధిని నమోదు చేశాయని భారత ఎగుమతిదారుల సంఘాల సమాఖ్య (ఫియో) తెలిపింది. ప్రపంచంలోని ప్రముఖ ఆర్థిక వ్యవస్థలన్నీ రికవరీ బాట పట్టడం తమకు కలిసి వచ్చిందని, భారత్ ఎగుమతుల్లో మంచి వృద్ధిని నమోదు చేయగలిగిందని ఫియో ప్రతినిధి అన్నారు. అమెరికా, యూరోపియన్ దేశాల ఆర్థిక వ్యవస్థల్లో రికవరీతో తాము మంచి వృద్ధిని నమోదు చేయగలిగినట్టు ఇంజనీరింగ్ ఎగుమతుల ప్రోత్సాహక మండలి తెలిపింది.బంగారు, వజ్రాభరణాలకు ప్రమాణాలు  భారత ఆభరణాలు, వజ్రాల ఎగుమతుల మండలి (జిజెఇపిసి) బంగారం, వజ్రాల వస్తువుల డెలివరీకి ప్రమాణాలు నిర్దేశించే విషయంలో దుబాయ్ మల్టీ కమోడిటీ సెంటర్తో చేతులు కలపనుంది. జిజెఇపిసిలో ఆరు వేల మంది ఎగుమతిదారులున్నారు. దుబాయ్ మల్టీ కమోడిటీ సెంటర్లో (డిఎంసిసి 2500 భారతీయ కంపెనీలకు భాగస్వామ్యం ఉంది. భారత్, డిఎంసిసి మధ్యన వాణిజ్యంలో బంగారం, వజ్రాలదే అధిక వాటా అని, ఇప్పటికే ఒఇసిడితో తాము ఈ ఆభరణాల డెలివరీకి ప్రమాణాలు నిర్దేశించినందు వల్ల వాటికి దీటుగానే జిజెఇపిసి సభ్యులకు కూడా ప్రమాణాలు నిర్దేశించే విషయంలో దీర్ఘకాలంగా వాణిజ్య శాఖతోను, జిజెఇపిసితోను చర్చలు జరుపుతున్నామని డిఎంసిసి చీఫ్ ఎగ్జిక్యూటివ్ గౌతమ్ శశిత్తల్ తెలిపారు.
navambarulo 31 saatam vruddhinyuudillii : desha vaanijya egumatulu navambaru nelalo 30.55 saatam perigi 2,619 kotla daalarlaku (roo.1.70 lakshala kotlu) cherayi. aabharanaalu, vajraalu, injaneering vastuvula egumati jorandukovadamto aktobarulo namodaina tirogamananiki egumatula rangam teradinchindi. antaku mundu varusagaa konni nelalugaa manchi jorunu pradarsistuu septembarulo aaru nelala garishta sthaayiki doosukupoyina ee rangam aktobarulo 1.12 saatam ksheenatanu namodu chesindi. kaga navambaru nelalo digumatulu 19.61 saatam perigi 4 vela kotla daalarlaku (roo.2.60 lakshala kotlu) cherayi. vaanijya lotu 1,382 kotla dalarluga (roo.89,830 kotlu) namodaindi. aayil digumatulu 39.14 saatam, nan aayil digumatulu 14.57 saatam perigaayi. ee aardhika samvatsaram epril-navambaru  madhya kaalamlo mottam egumatulu 12.01 saatam perigi 19,648 kotla daalarlaku (roo.12.65 lakshala kotlu) cheragaa digumatulu 21.85 saatam perigi 29,645 kotla daalarlaku (roo.19.26 lakshala kotlu) cherayi. enimidi nelala vaanijya lotu 10 vela kotla daalarlaku (roo.6.5 lakshala kotlu) cherindi. 30 pradhaana vaanijya utpattullo 24 pajitive jodlo unnaayi. injaneering, petrolium utpattulu, aabharanaalu, vajraalu, arganic, inarganic rasaayanaalu, samudra utpattulu, farma vibhaagaalu egumatula vruddhiki pradhaanamgaa dohadapaddaayi. bangaram digumatullo 26 saatam ksheenatanavambaru nelalo bangaram digumatulu 25.96 saatam ksheeninchi 326 kotla daalarlaku (roo.21,190 kotlu) cherayi.sevala egumatullo 8 saatam vruddhirijarvubyanka vidudala chesina ganankala prakaaram sevala rangam egumatulu aktobaru nelalo 8 saatam perigi 1415 kotla daalarlaku (roo.91,975 kotlu) cherayi. sevala rangam digumatulu kuudaa 13.3 saatam perigi 870 kotla dalarluga (roo.56,550 kotlu) namodayyayi. deentho aardhika samvatsaram edu nelala kaalamlo (epril-aktobaru) sevala egumatulu 9448 kotla daalarlaku (roo.6.14 lakshala kotlu) cheragaa digumatulu 5544 kotla daalarlaku (roo.3.60 lakshala kotlu) cherayi. bhaarata jidipilo sevala rangam wata 55 saatam undi.videshee rikavareethone vruddhi navambarulo chaina, dakshina koria, taivan, singapur deshaalu egumatullo saanukuula vruddhini namodu chesaayani bhaarata egumatidaarula sanghaala samakhya (fio) telipindi. prapanchamloni pramukha aardhika vyavasthalannii rikavari baata pattadam tamaku kalisi vachindani, bharat egumatullo manchi vruddhini namodu cheyagaligindani fio pratinidhi annaru. america, europian deshaala aardhika vyavasthallo rikavareetho taamu manchi vruddhini namodu cheyagaliginattu injaneering egumatula prothsaahaka mandali telipindi.bangaaru, vajraabharanaalaku pramaanaalu  bhaarata aabharanaalu, vajraala egumatula mandali (jijeipisi) bangaram, vajraala vastuvula delivareeki pramaanaalu nirdesinche vishayamlo dubay multy comodity centertho chetulu kalapanundi. jijeipisilo aaru vela mandi egumatidaarulunnaaru. dubay multy comodity centerlo (dmcc 2500 bhaarateeya companylaku bhagaswamyam undi. bharat, dmcc madhyana vaanijyamlo bangaram, vajralade adhika wata ani, ippatike oisiditoe taamu ee aabharanaala delivareeki pramaanaalu nirdesinchinandu valla vaatiki deetugaane jijeipisi sabhyulaku kuudaa pramaanaalu nirdesinche vishayamlo deerghakaalamgaa vaanijya saakhatoonu, jijeipisitoonu charchalu jaruputunnamani dmcc cheef egjicutive gautam sasittal telipaaru.